text: dictiòpters | enciclopèdia.cat
  Ordre d'insectes pterigots amb aparell bucal mastegador, antenes generalment filiformes i tarsos de cinc artells; les ales anteriors són més estretes i més coriàcies que les posteriors, membranoses, que s'obren en ventall i es repleguen en repòs sota les anteriors.
  L'abdomen presenta deu segments visibles. Les femelles ponen els ous en una ooteca produïda per la secreció d'unes glàndules accessòries de l'aparell reproductor. L'òrgan copulador dels mascles és asimètric i complex. Són insectes hemimetàbols i, per tant, llurs larves són molt semblants als adults, puix que només els falten les ales, les quals es van desenvolupant a mida que van creixent. Hom acostuma a subdividir-los en blatoïdeus i mantoïdeus.